钦定古今图书集成/历象汇编/岁功典/第002卷 > 北周
## 钦定古今图书集成/历象汇编/岁功典/第002卷 > 北周

### 高祖保定三年诏政事皆依月令

按《周书高祖本纪》，保定三年二月辛酉，诏曰：“二仪创
辟，元象著明，三才已备，历数昭列。故《书》称‘钦若敬授，
《易》序，治历明时’。”此先代一定之典，百王不易之务。伏
惟太祖文皇帝敬顺昊天，忧劳庶政，历序六家，以阴
阳为首。洎予小子，弗克遵行，惟斯不安，夕惕若厉。自
顷朝廷权与事多仓卒，乖和爽序，违失先志，致风雨
𠍴时，疾厉屡起，嘉生不遂，万物不长，朕甚伤之。自今
举大事，行大政，非军机急速，皆宜依《月令》，以顺天心。